Mihkel Venda

Mihkel Venda (7. juuli 1884 Mustjala vald, Saaremaa – 18. juuni 1958 Tallinn) oli Eesti raudteelane ja politseinik.

Ta oli aastail 1918–1920 raudteede miilitsaülem ja 1920–1921 Järvamaa politseiülem. 1921. aasta veebruaris valiti ta Eesti Sotsiaaldemokraatliku Tööliste Partei nimekirjas Paide linnavolikogu liikmeks.

1921. aasta novembrist tagandas siseminister ta võimupiiride ületamise eest politseiülema ametikohalt jaoskonnaülemaks, sest Venda oli 21. augustil 1921 andnud välja määruse, millega keelas maakonnas kõik jumalateenistused, peod, pulmad, varrud, koosolekud ja talgud.Politseiülem ei tunne enese õigusi ja kohustusi. Kaja, 4. oktoober 1921 

1923–1924 töötas ta Tallinna linna politsei 5. jaoskonna ülema abina, kuid koondati sellelt ametikohalt 1. maist 1924.Tallinnast. Waba Maa, 25. mai 1923Ametist vabastused ja ümberpaigutused politseis koosseisude vähendamise puhul. Päewaleht, 8. mai 1924

1944. aastal töötas Tallinn-Sadama raudteejaama kaubandusametnikuna.Premeeriti 8 raudteelast nende pikaajalise tööteenistuse puhul. Järva Teataja, 18. aprill 1944

Ta on maetud Rahumäe kalmistule.Kalmistute register HAUDI

Viited

Kategooria:Eesti raudteelased
Kategooria:Eesti politseinikud
Kategooria:Paide linnavolikogu liikmed
Kategooria:Kaitseliidu Tallinna maleva liikmed
Kategooria:Rahumäe kalmistule maetud
Kategooria:Sündinud 1884
kategooria:Surnud 1958